JIO FIBER: શું તેના આવવાથી ડિજિટલ માર્કેટમાં મૉનોપૉલીનું જોખમ વધી જશે?\nભારતમાં ફાઇબર ઇન્ટરનેટ જગતમાં ધરખમ પરિવર્તન લાવવું તે કંપનીનું મુખ્ય ધ્યેય છે. અગાઉ કંપનીએ આ યોજનાને જિયો ગીગા ફાઈબર નામ આપ્યું હતું, જે હવે બદલીને જિયો ફાઇબર રાખવામાં આવ્યું છે. 

આ યોજનાનો ઉદ્દેશ ઘરેઘરે ફાઈબર ઇન્ટરનેટની સગવડતા પૂરી પાડવાનો છે. જેમાં 100 MBPSથી લઈને 1 GBPS સુધીની સ્પીડ ગ્રાહકોને પ્રાપ્ત થશે. 

તેની સાથે ગ્રાહકને ટીવી સેટટૉપ બૉક્સ અને લૅન્ડલાઈન કનેક્શન પણ આપવામાં આવશે. 

સેટટૉપ બૉક્સને જિયો ફાઇબર સાથે જોડી શકાશે જેથી ટેલિવિઝન ચેનલો ઉપરાંત નેટફ્લિક્સ, ઍમેઝોન, જિયો સિનેમા જેવા ડિજિટલ પ્લેટફોર્મનો ગ્રાહક લાભ લઈ શકશે. 

ઉપરાંત લૅન્ડલાઈન ફોન દ્વારા અનલિમિટેડ કૉલ થઈ શકશે. 

કંપની ઇન્ટરનેશનલ કૉલની સેવાઓ ગ્રાહકોને સસ્તાદરે પૂરી પાડવા કટિબદ્ધ છે. 

એજીએમ મિટિંગમાં કરવામાં આવેલી જાહેરાત મુજબ ભારતીય ગ્રાહક મહિને 500 રૂપિયાના ભાવે અમેરિકા તેમજ કેનેડા અનલિમિટેડ કૉલ કરી શકશે. 

એજીએમમાં કંપનીના ચૅરમૅન મુકેશ અંબાણીએ જણાવ્યું કે, 'ગયા વર્ષે ભારતનાં 1600 શહેરોનાં પાંચ લાખ ઘરોમાં જિયો ફાઇબર ઇન્સ્ટૉલ કરવામાં આવ્યું અને કંપનીનું લક્ષ્ય બે કરોડ ઘરો સુધી આ સેવાઓ પહોંચાડવાનું છે.'

કંપનીનો દાવો છે કે, 'જિયો ફાઇબર માટે અંદાજે 15 કરોડ ગ્રાહકો રજિસ્ટ્રેશન કરાવી ચૂક્યા છે.' 

મુકેશ અંબાણીએ જિયો ફાઈબર પ્લાનની વિસ્તૃત માહિતી આપતા જણાવ્યું કે '700 રૂપિયાથી લઈને 10 હજાર રૂપિયા સુધીનો માસિક પ્લાન રહેશે.'

જિયોની ત્રીજી વર્ષગાંઠ એટલે કે 5 સપ્ટેમ્બરના રોજ જિયો ફાઇબરનું કૉમર્શિયલ લૉન્ચિંગ કરશે. 

બ્રૉડબૅન્ડ સર્વિસમાં પરીવર્તન આવશે

કંપનીની આ જાહેરાત બાદ કહી શકીએ કે આ યોજનાથી ભારતનું બ્રૉડબૅન્ડ જગત બદલાઈ જશે.

માત્ર બ્રૉડબૅન્ડની દુનિયામાં જ નહીં પરંતુ ટીવી ઇન્ડસ્ટ્રી, ફિક્સ્ડ લાઇન ટેલિફોન ઇન્ડસ્ટ્રી, ઑનલાઇન ઇન્ટરનેટ અને તે પછી ઈ-કૉમર્સ ઇન્ડસ્ટ્રીમાં ધરખમ પરીવર્તનો જોવાં મળશે. 

રિલાયન્સ એક મોટા ગજાની અને મહત્ત્વાકાંક્ષી કંપની છે, જે બધા પ્રકારના સ્રોતો ધરાવે છે, જેથી તે પોતાનાં નિર્ધારિત લક્ષ્યો સિદ્ધ કરી શકશે. 

જિયોએ ત્રણ વર્ષ પહેલાં જ્યારે ટેલિકૉમ ઇન્ડસ્ટ્રીમાં ઝંપલાવ્યું ત્યારે તેનું સ્થાન ક્યાં હતું અને આજે ક્યાં છે, તે આપણે સૌ જાણીએ છીએ. 

આજે આ કંપની ભારત દેશની સૌથી મોટી ટેલિકૉમ કંપની બની ગઈ છે, જે 34 કરોડ ગ્રાહકો ધરાવે છે.

ટેલિકૉમ ઇન્ડસ્ટ્રીમાં જિયોના આવ્યા બાદ ઘણી ટેલિકૉમ કંપનીઓ બજારમાંથી ફેંકાઈ ગઈ. 

દાખલા તરીકે...\n\ntl;dr:
રિલાયન્સ દ્વારા કંપનીની 42મી વાર્ષિક સભામાં કેટલીક જાહેરાતો કરવામાં આવી. મુંબઈના બિરલા માતોશ્રી સભાખંડમાં રિલાયન્સ ઈન્ડસ્ટ્રીઝના ચૅરમૅન મુકેશ અંબાણીએ તેમની મહત્ત્વાકાંક્ષી યોજના જિયો ફાઈબર વિશે આ વાતચીત કરી.